GREEK SUPREME COURT DECISION

Decision ID: 1089/2024
Decision Number: 1089
Decision Year: 2024
Department: Ποινικό (Β Ποιν. Διακ.)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Β' Ποινικό Τμήμα Διακοπών Συγκροτήθηκε από τους Δικαστές: Απόστολο Φωτόπουλο, Προεδρεύοντα Αρεοπαγίτη (ως αρχαιότερο μέλος της Συνθέσεως, ο οποίος ορίστηκε με την υπ' αριθμ. ...2024 πράξη της Πρόεδρου του Αρείου Πάγου), Ευαγγελία Στεργίου-Εισηγήτρια, Ελένη Θεοδωρακοπούλου, Διονυσία Νίκα και Δέσποινα Βασιλοδημητράκη, Αρεοπαγίτες. Συνήλθε σε δημόσια συνεδρίαση στο Κατάστημά του στις 3 Σεπτεμβρίου 2024 με την παρουσία του Αντεισαγγελέα του Αρείου Πάγου Νικολάου Δεγαΐτη και της Γραμματέα Ε. Κ., για να δικάσει την αναίρεση του Εισαγγελέα Πρωτοδικών Αθηνών κατά της ...2024 απόφασης του Αυτοφώρου Τριμελούς Πλημμελειοδικείου Αθηνών. Με κατηγορούμενο τον O. A. M. M. του D., κάτοικο ..., ο οποίος εκπροσωπήθηκε από τους πληρεξούσιους δικηγόρους του Ιωάννη Ανδρουλάκη και Απόστολο Τουρκαντώνη. Το Αυτόφωρο Τριμελές Πλημμελειοδικείο Αθηνών, με την ως άνω απόφασή του, διέταξε όσα λεπτομερώς αναφέρονται σ' αυτή, και ο αναιρεσείων Εισαγγελέας Πρωτοδικών Αθηνών Α. Κ. ζητεί τώρα την αναίρεσή της, για τους λόγους που αναφέρονται στην από ...2024 αναίρεσή του, η οποία ασκήθηκε με δήλωση ενώπιον της Γραμματέα της Εισαγγελίας Πρωτοδικών Αθηνών Α. Π., συνταχθείσης της με αριθμό ...2024 σχετικής έκθεσης, η οποία καταχωρίστηκε στο οικείο πινάκιο με τον αριθμό ... Αφού άκουσε 1) τον Αντεισαγγελέα, που πρότεινε να γίνει δεκτή η υπό κρίση αίτηση του Εισαγγελέα Πρωτοδικών Αθηνών, να αναιρεθεί και να εξαφανιστεί η προσβαλλόμενη υπ' αριθμ. ... απόφαση του Αυτοφώρου Τριμελούς Πλημμελειοδικείου Αθηνών και 2) τους πληρεξούσιους δικηγόρους του κατηγορουμένου, οι οποίοι ζήτησαν όσα αναφέρονται στα σχετικά πρακτικά,

Judges: Απόστολο Φωτόπουλο, Ευαγγελία Στεργίου-Εισηγήτρια, Ελένη Θεοδωρακοπούλου, Διονυσία Νίκα, Δέσποινα Βασιλοδημητράκη

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Β' Ποινικό Τμήμα Διακοπών Συγκροτήθηκε από τους Δικαστές: Απόστολο Φωτόπουλο, Προεδρεύοντα Αρεοπαγίτη (ως αρχαιότερο μέλος της Συνθέσεως, ο οποίος ορίστηκε με την υπ' αριθμ. ...2024 πράξη της Πρόεδρου του Αρείου Πάγου), Ευαγγελία Στεργίου-Εισηγήτρια, Ελένη Θεοδωρακοπούλου, Διονυσία Νίκα και Δέσποινα Βασιλοδημητράκη, Αρεοπαγίτες. Συνήλθε σε δημόσια συνεδρίαση στο Κατάστημά του στις 3 Σεπτεμβρίου 2024 με την παρουσία του Αντεισαγγελέα του Αρείου Πάγου Νικολάου Δεγαΐτη και της Γραμματέα Ε. Κ., για να δικάσει την αναίρεση του Εισαγγελέα Πρωτοδικών Αθηνών κατά της ...2024 απόφασης του Αυτοφώρου Τριμελούς Πλημμελειοδικείου Αθηνών. Με κατηγορούμενο τον O. A. M. M. του D., κάτοικο ..., ο οποίος εκπροσωπήθηκε από τους πληρεξούσιους δικηγόρους του Ιωάννη Ανδρουλάκη και Απόστολο Τουρκαντώνη. Το Αυτόφωρο Τριμελές Πλημμελειοδικείο Αθηνών, με την ως άνω απόφασή του, διέταξε όσα λεπτομερώς αναφέρονται σ' αυτή, και ο αναιρεσείων Εισαγγελέας Πρωτοδικών Αθηνών Α. Κ. ζητεί τώρα την αναίρεσή της, για τους λόγους που αναφέρονται στην από ...2024 αναίρεσή του, η οποία ασκήθηκε με δήλωση ενώπιον της Γραμματέα της Εισαγγελίας Πρωτοδικών Αθηνών Α. Π., συνταχθείσης της με αριθμό ...2024 σχετικής έκθεσης, η οποία καταχωρίστηκε στο οικείο πινάκιο με τον αριθμό ... Αφού άκουσε 1) τον Αντεισαγγελέα, που πρότεινε να γίνει δεκτή η υπό κρίση αίτηση του Εισαγγελέα Πρωτοδικών Αθηνών, να αναιρεθεί και να εξαφανιστεί η προσβαλλόμενη υπ' αριθμ. ... απόφαση του Αυτοφώρου Τριμελούς Πλημμελειοδικείου Αθηνών και 2) τους πληρεξούσιους δικηγόρους του κατηγορουμένου, οι οποίοι ζήτησαν όσα αναφέρονται στα σχετικά πρακτικά,

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Η κρινόμενη αίτηση αναίρεσης κατά της υπ' αρ. ...2024 απόφασης του Αυτοφώρου Τριμελούς Πλημμελειοδικείου Αθηνών, ασκήθηκε νομοτύπως από τον Εισαγγελέα Πρωτοδικών Αθηνών, με δήλωσή του στη Γραμματέα του Πρωτοδικείου Αθηνών (άρθρο 474 παρ.1 ΚΠΔ) και εμπροθέσμως, καθόσον η προσβαλλόμενη απόφαση καταχωρήθηκε στο ειδικό βιβλίο στις ...2024 και η αίτηση αναίρεσης στις ...2024 ήτοι εντός της εικοσαήμερης προθεσμίας κατ' άρθρο 507 ΚΠΔ. Επομένως πρέπει να εξετασθεί περαιτέρω για το παραδεκτό αυτής (άρθρο 504 επ. ΚΠΔ). Κατά την διάταξη του άρθρου 504 παρ. 1 του ΚΠΔ , όταν ο νόμος δεν ορίζει κάτι άλλο, αίτηση αναίρεσης επιτρέπεται μόνο κατά της απόφασης που, όπως απαγγέλθηκε, δεν προσβάλλεται με έφεση και κατά της απόφασης του δευτεροβαθμίου δικαστηρίου που εκδόθηκε ύστερα από άσκηση έφεσης, αν με τις αποφάσεις αυτές το δικαστήριο αποφάνθηκε τελειωτικά για την κατηγορία ή αν έπαυσε οριστικά ή κήρυξε απαράδεκτη την ποινική δίωξη (άρθρ.370). Η απόφαση όμως με την οποία το δικαστήριο αποφαίνεται περί μετατροπής της στερητικής της ελευθερίας ποινής, σε παροχή κοινωφελούς εργασίας κατόπιν αιτήσεως του κατηγορουμένου κατ' άρθρο 104 ΑΠΚ/2019, δεν είναι τελειωτική επί της κατηγορίας, ούτε υπάγεται σε κάποια από τις περιπτώσεις που αναφέρονται περιοριστικά στις παρ. 2 και 3 του άρθρου 504 του ΚΠΔ ή σε άλλη ειδική διάταξη νόμου που επιτρέπει την αναίρεση. Μόνο στον Εισαγγελέα του Αρείου Πάγου παρέχεται η δυνατότητα ασκήσεως αναιρέσεως κατά τέτοιας αποφάσεως, σύμφωνα με την παρ. 2 του άρθρου 505 ΚΠΔ και μέσα στην προθεσμία της παρ. 2 του άρθρου 479 και για τους λόγους που προβλέπονται στο άρθρο 510 ΚΠΔ, πράγμα για το οποίο δεν πρόκειται εν προκειμένω (ΑΠ 65/2020, ΑΠ 1053/2019). Εξάλλου, κατά το άρθρο 476 παρ.1 του ΚΠΔ, όταν το ένδικο μέσο ασκήθηκε, εκτός των άλλων περιπτώσεων, από πρόσωπο που δεν είχε το δικαίωμα ή εναντίον απόφασης ή βουλεύματος για τα οποία δεν προβλέπεται ή χωρίς να τηρηθούν οι διατυπώσεις που ορίζονται από το νόμο για την άσκηση του, το δικαστικό συμβούλιο ή το δικαστήριο που είναι αρμόδιο να κρίνει σχετικά, ύστερα από πρόταση του Εισαγγελέα και αφού ακούσει τους διαδίκους που τυχόν εμφανιστούν, κηρύσσει απαράδεκτο το ένδικο μέσο. Στην προκειμένη περίπτωση, η αίτηση αναίρεσης είναι το αποτέλεσμα της ακόλουθης δικαστικής διαδρομής: Ο αναιρεσίβλητος καταδικασθείς M. O. A. M. του D., ο οποίος γεννήθηκε στο ... στις ...1963 και κατοικεί στην Αθήνα, καταδικάσθηκε, δυνάμει της από ...2019 υπ' αριθμ. ... απόφασης της 12ης αίθουσας του 5ου Τμήματος του Εφετείου των Παρισίων, σε ποινή φυλάκισης τριών (3) ετών για τα αδικήματα: 1) της υποτροπής δόλιας φοροδιαφυγής (φορολογική απάτη), 2) της παράλειψης υποβολής Φορολογικής δήλωσης (φορολογική απάτη), 3) της υποτροπής δόλιας φοροδιαφυγής (φορολογική απάτη), 4) της υποτροπής παράλειψης καταχώρισης σε λογιστικό έγγραφο (φορολογική απάτη), 5) της φορολογικής απάτης και 6) του επαναλαμβανόμενου αδικήματος ανακριβούς ή εικονικής εγγραφής σε λογιστικό έγγραφο (φορολογική απάτη), ήτοι για πράξεις που προβλέπονται και τιμωρούνται από τα άρθρα 1741 παρ. 1, 3F 4, 9, 11 του γαλλικού γενικού φορολογικού κώδικα, 1750 του ως άνω φορολογικού κώδικα, 750 του ίδιου Φορολογικού Κώδικα, 74 παρ. 1, 3, 4. 1743 παρ. 1,10 του ίδιου φορολογικού κώδικα, 50 του νόμου 52-401 της 14/04/1952, 132-8 έως 132-19 του γαλλικού ποινικού κώδικα, και οι οποίες (πράξεις) είναι αξιόποινες επίσης και κατά την ελληνική νομοθεσία (άρθρο 66 ταυ Ν. 4174/2013). Ακολούθως, εκδόθηκε, από τον Γενικό Εισαγγελέα Πλημμελειοδικών του Εφετείου των Παρισίων, το από 3/11/2023 με αριθμ. φακ. ... Ευρωπαϊκό Ένταλμα Σύλληψης των Αρχών της Γαλλίας, προκειμένου να εκτελεστεί η επιβληθείσα, με την ως άνω απόφαση, ποινή σε βάρος του εκζητούμενου, υπηκόου Γαλλίας. Στη συνέχεια το Συμβούλιο Εφετών Αθηνών με την υπ' αριθμ. ...2023 απόφασή του, αποφάνθηκε ότι δεν πρέπει να εκτελεστεί το ανωτέρω Ευρωπαϊκό Ένταλμα Σύλληψης και διέταξε την εκτέλεση της ποινής φυλάκισης των τριών (3) ετών στην Ελλάδα, σύμφωνα με τους ελληνικούς ποινικούς νόμους. Κατόπιν αυτών, ο ανωτέρω αιτήθηκε την προσαρμογή, κατ' άρθρο 9 παρ. 7 του Ν. 4306/2014, της επιβληθείσης σε αυτόν ποινής φυλάκισης και την μετατροπή της σε παροχή κοινωφελούς εργασίας, κατ' άρθρο 104Α ΠΚ, ενόψει του ότι, κατά τις προβλέψεις της εν λόγω διάταξης, επί επιβολής ποινής φυλάκισης που δεν υπερβαίνει τα τρία (3) έτη, όπως εν προκειμένω, εφόσον δεν συντρέχει περίπτωση εφαρμογής του άρθρου 99 Π Κ, η ποινή μετατρέπεται σε παροχή κοινωφελούς εργασίας, εκτός αν το δικαστήριο κρίνει, με ειδική αιτιολογία, ότι η μετατροπή αυτή, δεν είναι αρκετή για να αποτρέψει τον δράστη από την τέλεση άλλων εγκλημάτων. Επί της αιτήσεώς του εκδόθηκε κατά την διαδικασία του αυτοφώρου, η αναιρεσιβαλλόμενη ...2024 απόφαση του Τριμελούς Πλημμελειοδικείου Αθηνών η οποία κατά πλειοψηφία έκανε δεκτή την αίτηση, και μετέτρεψε την ποινή φυλάκισης των τριών (3) ετών που είχε επιβληθεί κατά τα ανωτέρω στον αναιρεσίβλητο, σε παροχή κοινωφελούς εργασίας, κατά τα αναφερόμενα ειδικότερα στο διατακτικό της απόφασης αυτής. Με την υπό κρίση αίτηση του Εισαγγελέως Πρωτοδικών Αθηνών ζητείται η αναίρεση της απόφασης αυτής, πλην όμως, κατά τα εκτιθέμενα στη μείζονα σκέψη της παρούσας, η προσβαλλόμενη απόφαση ...2024 δεν υπόκειται σε αίτηση αναιρέσεως από τον Εισαγγελέα Πρωτοδικών, παρά μόνον από τον Εισαγγελέα του Αρείου Πάγου. Κατόπιν αυτών η κρινόμενη αίτηση πρέπει να απορριφθεί, κατά το άρθρα 476 παρ.1 και 512 παρ.1 ΚΠΔ, ως απαράδεκτη.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει ως απαράδεκτη την από ...2024 και με αριθμ. ...12.7.2024 δήλωση αναιρέσεως του Εισαγγελέα Πρωτοδικών Αθηνών κατά της ...2024 απόφασης του Αυτοφώρου Τριμελούς Πλημμελειοδικείου Αθηνών. Κρίθηκε και αποφασίσθηκε στην Αθήνα στις 12-09-2024. Και Δημοσιεύθηκε στην Αθήνα, σε δημόσια συνεδρίαση στο ακροατήριό του, στις 13 Σεπτεμβρίου 2024. Ο ΠΡΟΕΔΡΕΥΩΝ

LEGAL REFERENCES
Articles Referenced: άρθρο 474 παρ.1, άρθρο 507, άρθρο 504, άρθρου 504 παρ. 1 του ΚΠΔ, άρθρο 104, άρθρου 504 του ΚΠΔ, άρθρου 505, άρθρου 479, άρθρο 510, άρθρο 476 παρ.1 του ΚΠΔ, άρθρα 1741 παρ. 1, άρθρο 66, άρθρο 9 παρ. 7 του Ν. 4306/2014, άρθρο 104Α, άρθρου 99, άρθρα 476 παρ.1, άρθρο 474, άρθρου 504, άρθρο 476, άρθρα 1741, άρθρο 9, άρθρα 476
Article Codes: ΠΚ|ΚΠΔ
Law References: Ν.4306/2014
Total Articles Cited: 16

DATES MENTIONED: 14-04-1952|3-11-2023|12-7-2024|12-09-2024|03-09-2024|13-09-2024

SOURCE: https://areiospagos.gr/nomologia/apofaseis_DISPLAY.asp?cd=NC2YUF1MA56PWX5W5PDS1WMY5WPOBQ&apof=1089_2024&info=ΠΟΙΝΙΚΕΣ -  Β Ποιν. Διακ.